 ممبئي (ويب ڊيسڪ) بالي ووڊ اداڪارا عاليا ڀٽ ۽ اداڪاررنبير ڪپور ڊگھي عرصي تائين پنهنجي افيئر جي حوالي سان خاموش رهيا، پر هاڻي ٻئيي ميڊيا آڏو هڪ ٻئي بابت ڳالهائيندي نظر ايندا آهن. تازو ئي عاليا ڀٽ هڪ انٽريو ۾ چيو ته اداڪار رنبير ڪپور، منهنجي ڪم ۾ بيچيني ختم ڪرڻ لاءِ منهنجي گھڻي مدد ڪئي. هن چيو ته اهو رشتو نه دوستي آهي، آئون ايمانداري سان اهو چئي سگھان ٿي ته اهو هڪ خوبصورت احساس آهي، آئون ان وقت ائين محسوس ڪندي هئس ڄڻ آئون ڪڪرن ۽ ستارن تي هلي رهي آهيان. اداڪارا چيو ته سڀ کان سٺي ڳالهه اها آهي جو اسان ٻه ڌار شخصيت ماڻهو آهيو جيڪي پنهنجي پروفيشنل زندگي بهترين انداز ۾ گھاري رهيا آهيون، رنبير لاڳيتو شوٽنگ ۾ مصروف آهي ۽ آئون به فلمن ۾ ڪم ڪري رهي آهيان، اهو هڪ اهڙو موقعو هوندو آهي جڏهن اسان گھڻو هڪ ٻئي سان گڏ نظر ناهيون ايند ۽ اها هڪ سٺي رشتي جي سڃاڻپ آهي، بس اسانجي رشتي کي ڪنهن جي به نظر نه لڳي. سندس چوڻ هو ته رنبير ڪپور جي ماضي ۾ اداڪارا دپيڪا پڊوڪون ۽ اداڪارا ڪترينا ڪيف سان افيئر کان واقف آهيان، جنهن تي آئون سمجهان ٿي ته رنبير ڏکيو ناهي، بهترين انسان آهي، پر هن جو ماضي ناڪاري رهيو آهي ۽ ان سان ڪهڙو فرق پوي ٿو؟ اهو ڪنهن به شخص جي زندگي جو حصو ٿي سگھي ٿو. عاليا رنبير سان پنهنجي پهرين ملاقات بابت ٻڌايو ته جڏهن آئون رنبير ڪپور سان پهريون ڀيرو ملي هئس ته مونکي اندازو ٿيو ته هو ڪيترو سادو ۽ بهترين انسان هجڻ سان گڏ هڪ سٺو ڪردار به آهي. رنبير ڪپور سان شادي ڪرڻ بابت عاليا ڀٽ چيو ته هن وقت جيڪڏهن ڪو سوال مونکي سڀ کان گھڻو پريشان ڪري رهيو آهي ته اهو اهو ئي آهي. آئون روز صبح جو اٿندي آهيان ۽ پوءِ منهنجي سامهون خبر ايندي آهي ته آئون شادي ڪري رهي آهيان.